
CENTRALIZUOTOS BUHALTERIJOS  VYRESNIOJO SPECIALISTO 
PAREIGYBĖS APRAŠYMAS


I SKYRIUS
PAREIGYBĖS CHARAKTERISTIKA

1. Centralizuotos buhalterijos vyresnysis specialistas yra karjeros valstybės tarnautojas.
 

II SKYRIUS
PASKIRTIS

2. Centralizuotos buhalterijos vyresniojo specialisto pareigybė reikalinga nuomos mokesčio už valstybinę žemę administravimui rajono savivaldybės teritorijoje.


III SKYRIUS
VEIKLOS SRITIS 

3. Šias pareigas einantis valstybės tarnautojas vykdo bendrosios veiklos srities -  buhalterinės apskaitos  – funkcijas.


IV SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti aukštąjį universitetinį arba aukštąjį koleginį socialinių mokslų studijų srities verslo ir vadybos ar ekonomikos krypties, išsilavinimą; 
4.3. būti susipažinusiam su Lietuvos Respublikos teisės aktais, reglamentuojančiais vietos savivaldą, viešąjį administravimą, valstybės tarnybą, dokumentų valdymą,  išmanyti buhalterinę apskaitą, finansus ir mokesčius reglamentuojančius įstatymus, Lietuvos Respublikos Vyriausybės nutarimus ir kitus teisės aktus, susijusius su buhalterine apskaita ir gebėti juos taikyti praktiškai;
4.4. mokėti kaupti, valdyti sisteminti ir apibendrinti informaciją, rengti išvadas ir pasiūlymus;
4.5. savarankiškai planuoti ir organizuoti savo darbinę veiklą, sklandžiai dėstyti mintis raštu ir žodžiu;
4.6. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;
4.7. išmanyti dokumentų rengimo ir įforminimo bei raštvedybos taisykles.


V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS
          5. Šias pareigas einantis valstybės tarnautojas atlieka šias funkcijas: 
5.1. tvarko nuomos mokesčio mokėtojų duomenis, formuoja deklaracijas mokesčio mokėtojams, tikrina ir tikslina sukauptą informaciją, siekiant teisingai apskaičiuoti valstybinės žemės nuomos mokestį.
5.2. siunčia apskaičiuotas valstybinės žemės nuomos mokesčio deklaracijas fiziniams asmenims,  priima ir tikrina juridinių asmenų nuomos mokesčio deklaracijas;
5.3. atlieka  valstybinės žemės nuomos mokesčio deklaracijų tikslinimus;
5.4. apskaitos programoje tvarko valstybinės žemės nuomos mokesčio sumų apskaitą;
5.5. rengia pažymas valstybinėms ir kitoms institucijoms apie valstybinės žemės nuomos mokesčio sumokėjimą;
5.6. kas ketvirtį sudaro ataskaitas (forma S5) apie priskaitomas ir gautas nuomos mokesčio sumas, likučius ataskaitinio laikotarpio pradžiai ir pabaigai;
5.7. siunčia priminimus dėl nesumokėto valstybinės žemės nuomos mokesčio;
5.8. teikia skolininkų sąrašus nepriemokų išieškojimui Teisės ir personalo skyriui ir Nacionalinei žemės tarnybai prie ŽŪM;
5.9. skelbia skolininkų sąrašus Creditinfo duomenų bazėje;
5.10. dalyvauja rengiant ketvirtines ir metinę savivaldybės administracijos finansinę ataskaitas;
5.11. teikia apskaitos duomenis į  Finansų ministerijos konsoliduotą apskaitos programą „VSAKIS“;
5.12. pagal savo kompetenciją dalyvauja sudaromų komisijų darbe;
5.13. vykdo kitus nenuolatinio pobūdžio skyriaus vedėjo pavedimus, kad būtų įgyvendinti savivaldybės strateginiai tikslai.


VI SKYRIUS 
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui.

